
TENTAMEN  MEDICUM 


INAUGURALE, 


DE 


CATALEPSI  A. 


Auctore  Francisco  Geougio  Probart. 


Cum  leges  hujus  Academiae  unumquemque  ho- 
nores ejus  summos  affectantem,  dissertationem 
de  aliquo  argumento  medico  a seipso  selecto,  in 
studiis  profectus  testimonium,  perscribere  et  tueri 
postulent,  ut  huic  regulae  satisfacerem,  Catalep- 
siam,  de  qua  sententias  meas  explicarem,  propo- 
sui. Neque  mihi  de  hoc  morbo  rarissimo  et  ma- 
xime insigni  scribere  casu  vel  lubidine  tantum 
evenit;  exemplum  enim  ejus  attentione  animi 
dignissimum  mihi  ipsi  curandum  nuper  occurrit ; 

quod  illi  curationi  simplici  feliciter  succubuit, 
quae  in  talibus  nervosis  affectibus  laudatur  a Dre 
Hamilton,  viro  illo  venerando  et  eximio,  qui 
nuper  Nosocomio  hujus  urbis  Regio  fuit  medicus 
primarius,  et  cujus  liber  de  Purgantium  in  morbis 
tractandis  Utilitate,  non  modo  honorem  auctori 
sempiternum  contulit,  sed  etiam  generi  humano 
beneficium  nunquam  plene  aestimandum  imper- 
tiit. 

Nunquam  aliud  exemplum  eadem  ratione  feli- 
citer tractatum  conspexi,  ideoque,  quod  tam  ex- 
pedite exsuperavi,  in  medium  proferre  mihi  multo 
gratius  evadit. 

Antequam  autem,  ad  meum  exemplum  expo- 
nendum progrediar,  haud  a re  praesenti  fortasse 
alienum  erit,  paucas  observationes  generales  de 
morbo  ipso,  ut  ab  aliis  describitur,  simul  cum  iis 
quas  mea  experientia  suggessit,  referre. 

Nullus  morbus,  nisi  forte  Hysteriam  excipiamus, 
formas,  quam  Catalepsia,  plures  diversas  accipit ; 
ex  hinc  factum  est,  ut  in  ejus  historia,  ab  auctori- 
bus diversis  enarrata,  symptomata  adeo  raro  ea- 
dem recensita  fuerint;  ideoque  diversitas,  cur 
aliqui  talem  morbum  existere  minime  crediderint, 
causa  fuit.  Itaque  Cullenum  ipsum  celeber. 

omnia  exempla  morbi  Catalepsiae  nominati,  me- 
morata, licta  omnino  esse  asseverantem,  et  talis 
opinionis  causam,  quod  ipse  exemplum  nullum 
unquam  vidisset,  confitentem  reperimus.  Hoc  a 
medico,  qui  tot  aegrotantes  curaverat,  et  tantas 
facultates  morbos  videndi  habuerat,  ita  dici  mi- 
randum est ; simul  vero,  opinionem  Catalepsiam 
non  omnino  existere,  quia  ipse  nunquam  con- 
spexisset, expressam,  ei  animo  liberali  philosophis 
medicis  adeo  optabili  vix  convenire,  concedi  debet. 
Equidem,  si  opinionem  proferre  licet,  plurimum 
causae,  cur  Catalepsiam  morbum  esse  discretum, 
aeque  ac  multos  alios  ab  illo  inter  nervosos  collo- 
catos, credamus,  nos  habere  arbitror.  Quoties, 
verbi  gratia,  Hysteriam  formas  Epilepsiae  gravis- 
simas fingentem  conspicimus?  Nonne  aliquando 
vestigia  Tetani  quam  arcte  persequitur?  Annon 
saepe,  eam  inter  et  Choream  discernere,  discrimen 
difficillimum  accidit?  Si  igitur  Catalepsia  loco  in 
nosologiae  systemate  indigna  est,  talium  systema- 
tum opifices  Hysteriam  quoque  rejiciant,  immo 
etiam  Choream  retinere  vix  operae  pretium  erit ; 
et  has  omnes  varietates  ad  genus  Epilepsiam  re- 
ferant. Si  enim  ulla  ex  his,  prae  caeteris,  indiciis 
propriis  melius  insignitur,  eam  esse  Catalepsiam 

contendo ; in  qua,  quaecunque  fuerint  symptomata 
comitantia,  id  indicium  insigne,  quod  partes  sta- 
tum et  positionem,  quam  ante  accessionem  habue- 
rant, vel  inter  eam  receperint,  etsi  insolitam  et 
incommodam  usque  retineant,  semper  adest.  Si, 
porro,  Catalepsia  tantummodo  species  sit  Hyste- 
riae,  ut  quidam  profecto  putarunt,  multo  frequen- 
tius accidere  oportet ; nullum  enim  malum  pos- 
teriore saepius  occurrit,  et,  ut  jam  dictum  est, 
plerosque  alios  affectus,  priori  excepto,  morbosos 
imitatur.  Quinetiam,  Hysteria  adeo  raro  mares 
infestat,  ut  a plurimis,  mulieribus  propria  esse 
credatur ; dum  contra  Catalepsiae  notae  peculiares, 
si  non  tam  saepe  quam  in  his,  frequentissime  ta- 
men in  maribus,  aetatis  diversae,  observatae  sunt. 

Cullenus  ait,  si  talis  morbus  existat,  formam 
esse  Apoplexiae  oportere,  ideoque  in  suaNosologia, 
quasi  varietatem  istius  morbi  descripsit.  Quare 
ille  vir  egregius  talem  sententiam  vindicaverit, 
prorsus  nescio ; multa  enim  Apoplexiae  sympto- 
matum gravissimorum  in  Catalepsia  omnino  de- 
sunt. Nullus,  videlicet,  spiritus  stertens  est,  nulla 
projectura  oculorum  insignis,  nulla  pupillae  dila- 
tatio ; contra,  haec  lucis  stimulum  bene  sentit,  et 
si  sensus  motusque  voluntarii  in  hoc  ut  in  illo 

morbo  abolentur,  id  tantum  pro  tempore  et  per 
paroxysmos  accidit.  Denique,  igitur,  satis  esse 
testimonii  puto,  Catalepsiam  vere  morbum  esse 
peculiarem  et  discretum  videri ; et  hoc  ita  dicere 
licet,  cum  ad  auctoritatem  philosophorum  pluri- 
morum, veluti  Van  Swieten,  Sauvagii,  et 
Burserii,  respiciam,  quorum  judicium  et  vera- 
citatem  dubitare  nefas  esset,  et  qui  exempla  Ca- 
talepsi® certa,  vel  a seipsis  tractata  vel  saltem 
spectata,  memorant. 

Catalepsia,  quae,  ut  supra  observatum  est,  a 
Culleno  veluti  species  Apopleocice  habetur  ; in 
systematis  Sauvagii  et  Sagarii,  in  classe  De- 
bilitates, et  ordine  Comata , collocatur;  Franck 
eam  Convulsionem  esse  ducit ; Vogel  inter 
Adynamias  posuit ; et  demum,  Linnjeus  classi 
Motorii  et  ordini  Spastici  relegat. 

Accessionem  ejus  saepe  antecedunt  dolor  capi- 
tis, sensus  constrictionis  in  colli  musculis,  stupor- 
que generalis;  aliquando  tamen  subito  invadit, 
aegroque,  dum  in  muneribus  solitis  versatur,  su- 
pervenit. Exemplum  ejus  accessionis  repentinae 
quondam  memorabile,  in  puella  juniori  circa  aeta- 
tem undecim  annorum  conspexi ; apud  medicum 
utriusque  nostrum  amicum  Londini  habitabat,  et 

quamvis  habitus  debilioris  esset,  valetudine  tamen 
haud  mala,  paroxysmis  absentibus,  fruebatur ; hi 
vero  in  positu  quocunque  aggrediebantur  ; et 
qualemcunque  corporis  gestum  sub  ipsum  aggres- 
sionis initium  haberet,  et  qualiscunque  esset  na- 
tura occupationis,  in  statione  eadem,  quatenus  ad 
ipsius  potestatem  spectabat,  fixa  et  immota  statim 
fiebat.  In  duobus  paroxysmis  diversis  eam  vidi ; 
alter,  dum  conclave  transibat  et  aliquid  vestis  suae 
circa  cervicem  componebat,  invasit,  cum  per  mi- 
nuta horae  quinque  fortasse,  immota,  velut  statua, 
constitit;  nec  multa  forte  animi  attentione  et 
oculorum  obtutu  digniora  unquam  spectavi.  Al- 
ter, dum  mensae  accumbebat,  aggressus  est,  et 
tum  quoque  indicia,  si  corporis  situm  eo  tempore 
excipias,  omnia  eadem  sese  ostenderunt.  Remis- 
sione accedente,  omnium  quae  acciderant  semper 
oblita  fuit,  et  statim  sermonem,  quasi  nihil  eve- 
nisset, invicem  suscipiebat.  Haec  postea  convaluit 
et  scholam  adiit ; at  invasiones  repetitas,  quae  aliae 
post  alias  saeviores  denuo  anno  aetatis  tredecimo 
morte  abripuere,  expertam  esse  accepi. 

In  omni  fere  exemplo,  inter  paroxysmum,  ple- 
rique  sensus,  si  non  omnes,  perturbantur ; oculi, 
si  aperti  sunt,  etsi  lumine  advecto  sese  contra- 

liunt,  sensu  tamen  penitus  carere  videntur ; quod 
ad  res  discernendas  attinet,  visus  intermitti  ap- 
paret ; at  gustus  et  olfactus,  si  quibusdam  aucto- 
ribus fides  sit  habenda,  praecipue  rebus  ingratis 
et  foetidis  cieri  possunt ; in  exemplo,  porro,  a me 
jam  jam  enarrando,  appetitum  cibi  etiam  voracem 
fuisse  inveniemus.  Catalepticos  nonnunquam  lo- 
qui, bibere,  et  comesse,  a Foresto  et  Hoff- 
manno  notatur.  Musculi  affecti  in  statu  con- 
strictionis, quocunque  situ  membrum  jaceat,  per- 
manent ; respiratio  et  sanguinis  circuitus  conve- 
nienter naturae  fiunt,  neque  vultus  multum,  nisi 
strabismo,  mutatur.  In  quibusdam  veruntamen 
sensus  perfecti  perstant,  dum  motus  voluntarius 
omnino  intermittitur ; adeo  ut,  quamvis  catalep- 
ticus,  quodcunque  agitur,  sentiat,  neque  tamen 
loqui,  neque  se  movere,  neque  sensus  suos  neque 
desideria  referre  queat. 

Exemplum  hujus  mali  maxime  insigne  tradi- 
tur*, ubi  foemina  mentis  facultatum  prorsus 
compos,  at  musculorum  omnium  impos  jacebat. 
Tanta  hujus  miseria  fuit,  ut  de  se,  quasi  mortua, 
a medicis  desperari  audiret,  sese  distentam  digitis 


* Duncan’s  Med.  Comment.  vol,  x.  p.  242. 

pedum  colligatis,  mentoque  ligato,  sentiret,  caete- 
raque  ad  exequias  suas  peragendas  ab  amicis  pa- 
rari perciperet ; neve  ullum  indicium  vel  levissi- 
mum se  vivere  et  sentire  proferre  valeret. 

M.  Petetins,  Lugdunensis*,  exemplum  mor- 
bi, quod  varietatem  hujus  haberi,  et  Catalepsiam 
hystericam  designari,  cupit,  enarrat,  et  verbis  ta- 
libus definitionem  edit : “ Abolition  reelle  des 
“ sens  et  apparente  de  la  connoissance  et  du 
“ mouvement,  avec  transport  des  premiers,  ou  de 
w quelques-uns  d’entr’  eux  dans  1’epigastre,  a l’ex- 
“ tremite  des  doigts  et  des  orteils,  et  pour  l’ordi- 
“ naire,  disposition  de  la  part  des  membres  a re- 
“ cevoir  et  a conserver  les  attitudes  qu’on  leur 
“ donne.”  Quantum  observationis  Domini  Pe- 
tetins, sensus  visus,  gustus,  olfactus  tactusque 
ad  stomachi  ventriculum  translatos  fuisse,  ubi 
acerrime  sentiebant,  memorat,  proxime  mirandum 
est.  Praeterea,  si  auctori  credere  licet,  aegra,  adeo 
non  mentis  inops  fiebat,  ut  ea  modo  praeter  natu- 
ram frui  videretur ; illam  enim  organa  sua  interna 
perspexisse,  formam  eorum  et  motus  accurate  de- 
pinxisse, reditumque  et  diuturnitatem  paroxys- 

- - i ' .5 

* Petetins,  Electricite  Animale.  . ^ 


DE  CATALEPSIA. 


9 


morum,  et  unumquodque  comitaturum  praenun- 
tiasse asseverat.  Quod  vero  multo  magis  miran- 
dum est,  si  res  extranea  stomachi  ventriculo  vel 
pedis  pollici  admota  esset,  eum,  qui  hoc  admo- 
veret, responsum  cujus  vis  quaestionis,  etsi  susurro 
tantum  prolatae,  vel  etiam  solummodo  cogitatae, 
accepisse  affirmat. 

Qualiscunque  fuisset  substantia  epigastrio  vel 
digitis  manus  vel  pedis  extremis  applicata,  per- 
ceptio ejus  statim  in  sede  cuj usque  sensus  solita 
perspicua  evasit,  et  voluptatis  vel  molestiae  sen- 
sum pro  natura  rerum  admotarum  ostentabat; 
exempli  gratia,  siquando  aliquid  grati  saporis 
epigastrio  admoveretur,  organa  actionis  mandu- 
candi agere  incipiebant. 

M.  Petetins  fluidum  electricum  in  phaeno- 
menis physicis  et  mirabilibus  in  Catalepsia  no- 
tandis, maximum  valere  opinatur ; et  si,  sub  ac- 
cessionibus, nervi  organis  sensuum  proprii  hoc 
fluido  haud  afficiantur,  id,  quia  in  iis  aliter  ac  in 
suis  conductoribus  movetur,  accidere  censet ; 
itemque  indolem  peculiarem  nervis  inesse  arbi- 
tratur, quae  huic  fluido  modos  impertiat,  vim  ejus 
expansi vam  compensat,  et  in  hac  textura  quodam- 
modo defixa  est,  qua*  mobilitatem  ejus  nimiam 

temperet.  Secundum  eum,  tamen,  cataleptici 
situm  cum  rebus  vicinis  relativum  habent,  et  ab 
iis  impressiones  accipiunt.  Sensum  internum  esse 
autumat;  quae  sententia  ex  notione  tali  oritur, 
partes  vitae  organicae  omnes  effectum  in  sensorium 
edere,  qui  porro  per  nervos  parium  sexti  et  octavi 
transmittitur. 

Catalepsia  plerumque  foeminas  aggreditur ; ali- 
quando vero,  ut  supra  observavi,  mares  quoque 
invadit.  Causae  ejus  excitantes  praecipuae  sunt, 
animi  pathemata  vehementia,  veluti  moeror  ni- 
mius ex  morte  amici,  metus,  cogitatio  abstrusa  in 
studiis,  scilicet,  gravioribus,  amor  nimis  ardens^ 
vel  infelix,  superstitio  religiosa.  His  a variis  auc- 
toribus adjiciuntur  vinolentia,  vermes,  ventriculi 
vitia,  evacuationes  solitae  suppressae,  laesiones  ca- 
pitis, plethora,  voracitas.  Aliae  quoque  causae  in 
medium  vocantur,  at  nimis  absurdae,  ut  in  eas 
animum  vel  paulisper  conferamus. 

Quod  ad  causam  proximam  attinet,  in  hoc  haud 
secus  ac  in  caeteris  generis  nervosi  morbis,  mentis 
acie  solum  attingitur.  Whyte  celeb.  morbum 
de  quo  agitur,  ab  aliquo  animi  affectu  cerebrum 
nervosque  turbante,  vel  ab  acri  quovis  eadem  di- 
Tecte  aut  per  consensum  cum  ventriculo,  in  testis 

ilis,  utero  aliave  parte  sentiente  qualibet  afficiente, 
oriri  posse,  contentus  est  dicere.  Hoc  vero  nulla 
explicatio  certe  est  phaenomenorum  proximorum 
hujus  affectus  singularis ; nihil  aliud  profecto  est, 
nisi  conspectus  compressus  causarum  excitantium, 
quas  jam  enumeravi.  M.  Petetins,  ut  opinor, 
modo  philosopho  digniore,  rationem  sensuum  in 
Catalepsia  suppressorum  a compressione  nervo- 
rum, qui  organa  horum  adeunt,  fortasse  a vasis 
sanguiferis  eos  circa  cranii  basin  ampleet entibus, 
affectorum,  petivit. 

Haec  causa,  ut  illi  visum  est,  copiam  fluidi 
^electrici  in  cerebro  majorem  congerit,  vitalitatem 
ejus  et  sensum  auget ; nervique  ideo  a compres- 
sione ulla  immunes  excessum  ejus  Tecipiunl,  ma- 
gisque mobiles  evadunt. 

Quoniam  Catalepsiae  curatio,  in  causa,  inter 
remissiones,  tollenda  praecipue  constat,  ut  hoc 
consilium  feliciter  peragatur,  de  origine  notitiam 
certissimam  habere  prorsus  necesse  est,  neque 
enim,  hae  bene  comperta,  ratio  medendi  difficilis 
fiet.  Inter  remedia  plurima  ab  auctoribus  pro- 
lata, acida,  corticem,  cuprum,  auram  electricam, 
terrorem,  ustionem,  valerianam,  vesicatoria,  olea 
volatilia,  musicen,  venerem,  vencesectionem  recen- 

sita  invenio.  Multa  ex  his  in  morbi  conditioni- 
bus diversis  procul  dubio  prosunt ; non  vero  mihi 
in  animum  venit  haec  fusius  describere ; id  enim, 
ut  varios  mali  status  talia  postulantes  explicarem, 
requireret,  quod  neque  natura  neque  limites  hujus 
tentaminis  sinunt. 

Mihi  plurima  de  re  praesenti  sic  generaliter 
praefato,  proximum  est,  ut  ad  exemplum  illud 
jam  dictum  proponendum  progrediar,  quod  mihi 
tractandum  evenit,  dum  illi  institutioni  egregiae 
et  bene  rectae,  Publico  Dispensario  Edinburgi 
Partis  Recentioris  vocatae,  discipulus  aderam ; quae 
porro  a medicis  tali  muneri  et  animi  dotibus  et 
studio  aptatis,  ordinata,  quam  maximum  beneficii 
urbi  ipsi  distribuit,  et  sic  pariter  ac  regularum 
ad  discipulos  spectantium  liberalitate,  schola  me- 
dicinae practicae  exstat,  cujus  merita,  ab  iis  solum, 
qui  beneficia  forte  beata  participarunt,  ad  plenum 
^stimari  possunt. 


Mens,  Qctob.  3°.  an.  1824. — «Tacobus  Dixon, 
annos  quatuordecim  natus,  in  loco  cui  nomen 
“ForsyttisCfoseiCanongate” domicilium  habens. 

compagine  gracili,  at,  ut  videtur,  valetudine  se- 
cunda fruens,  qui  porro  patri  olitori  minister  ad- 
est; de  dolore  leni  et  hebete  in  capite  ad  verti- 
cem relato,  itemque  de  molestia  in  regionibus 
epigastrii  et  umbilici,  sub  pressura  nonnihil  auc- 


ta, conqueritur.  Alvus  astricta  est,  nihil  ab  initio 
mensis  reddito ; cutis  frigidula  ethumida  ; lingua 
radicem  versus,  et  in  medio  albior;  pulsus  ad  80 


in  horae  minuto  et  secundum  naturam  micans; 
statum  animi  turbatum,  ingenium  que  nubilum 
ostendisse  fertur,  ob  moerorem  morte,  creditur, 
sororis  effectum,  quae  tribus  abhinc  hebdomadis 
Hydrocephalo  acuto  succubuit,  dum  Dr  Cullen 
et  ego  ipse  medebamur.  Caput  sororis  mortuae 
ante  funus,  fratre  praesente,  incisum  est,  quod 
tantum  illi  angoris  afferre  videbatur,  ut  eum  di- 
mitti jubere  cogeremur. 

Mater  pueri  nos  certiores  fecit,  hunc  post  mor- 
tem sororis  maximum  domi  suae  fastidium  mon- 
strasse, neque  unquam,  nisi  coactum,  inibi  man- 
sisse, idque  pro  temporis  spatio  quam  exiguo; 
saepe  ante,  seque  ac  post  eventum  memoratum,  de 
dolore  in  capite  conquestum  esse,  et  aliquamdiu 
levioribus  epistaxeos  aggressibus  obnoxium  fuisse, 
praesertim  si  unquam  plus  solito  sese  pronum  in- 

clinaverat.  Hodie,  vespere,  tria  grana  calomela- 
nos  et  quinque  extracti  colocynth.  compos.,  et  cras 
mane  dimidium  unciae  sulphatis  magnesiae,  scru- 
pulumque jalapae  convolv.  devorare  jussus. 

Octob . 4°.  Circa  nonam  p.  m.  horam,  aegrum 
quasi  convulsionibus  correptum  mortique  propin- 
quum, visere  accersitus  sum : nihil  temporis  certe 
praetermisi,  et  in  transitu  Doctori  Carne  gy  ex 
medicis  Dispensarii  forte  occurri,  qui  rogatus,  be- 
nigniter  comitatus  est.  Cum  advenimus,  puer 
convulsionibus  liber  erat,  et  penitus  quietus  et 
tranquillus  videbatur  ; neque  pulsus  quicquam 
mali  indicabat,  responsionesque  rationi  consenta- 
neas omni  modo  interrogatus  reddidit ; attamen 
de  dolore  in  capite  adhuc  querebatur;  levis  quo- 
que oculi  dextri  strabismus  erat,  et  appetitus  cibi 
• defecerat.  Medicamenta  heri  assumpta  feces 
copiosas  fetidas  et  profunde  coloratas,  misturae 
quoque  diversae,  dejecerant. 

Statim  sanguis  ad  uncias  decem  detractus  est, 
unde  nausea  supervenit,  pulsusque  plane  affectus 
est.  Pulvis  idem  ac  heri  hac  nocte  sumendus, 
praescriptus  est,  et  cras  mane  haustus  infusi  sennae 
copiam  sulphatis  magnesiae  continens. 

Octob.  5°.  11.  a.  m. — Hodie  adventu  meo  ma- 
ter tristissima  accessit,  et  filium  suum  inquietum, 
convulsum,  et,  ut  ipsi  videbatur,  sine  sensu,  per 
partem  noctis  majorem  fuisse  affirmavit.  Eum 
porrectum,  et  immotum,  nisi  oculis,  qui  modo 
velocissimo,  ferocissimo  et  maxime  insigni  ad  la- 
tera diversa  volvebantur,  jacentem  inveni ; pupilla 
lucis  stimulo  parebat,  interdum  etiam  quasdam 
ex  rebus  circumstantibus  agnoscere  apparebat. 
Plerumque  tamen  somno  sopitus  videbatur;  si- 
quando autem  una  palpebrarum  vi  aperta  est,  sie 
perstitit,  oculus  circumvolvebatur,  et  altero,  brevi, 
sese  aperiente,  ambo,  quasi  ab  aliqua  re  in  lecto 
conspicienda  fascinati,  immoti  facti  sunt.  Jam 
primum  observavi,  si  digitum  manus  utriuslibet 
deflecterem,  eodem  statu  remanere,  et  contra  si 
extenderem : crura  et  brachia  quoque  eandem 
speciem  praebere,  modo,  etsi  minime  naturali  vel 
commodo,  deflexa  vel  extensa.  Amplius  de  natura 
affectus  dubitare  nequibam,  praefectis  que  institu- 
tionis supradictae,  aegrum  saltem  specie  Catalep- 
siae  laborare,  enuntiavi. 

Pulvis  haustusque  nullum  effectum  praestite- 
rant ; pulsus  calorque  superficiei  prorsus  naturales 
erant;  lingua  uti  jam  antea  descripta.  Rebus 

sic  se  habentibus,  quatuor  grana  calomelanos  de- 
cemque  extract.  coloc.  comp.  statim  assumenda 
praescripsi. 

3.  P.  M.  iEgrum  statu  penitus  eodem  inveni, 
nihil,  nisi  ut  famem,  quae  maxima  fuisse  videtur, 
modo  valde  incerto,  exprimeret,  locutus  erat.  Ci- 
bum sive  quicquid  aliud  labris  admovetur,  avidi- 
tate summa,  ore  prehendit,  adeo  nt,  inter  pascen- 
dum, cura,  ne  digitum  pascentis  morsu  vellat, 
valde  necessaria  est ; potum  simili  vehementia 
arripit,  et  saepe  pocula  vel  vasa  alia  hunc  conti- 
nentia dentibus  infregit,  quod  postea,  potu  in 
vase  stanneo  oblato,  prohibitum  est.  Maxilla, 
quasi  actione  manducandi  occupata,  perpetuo  agi- 
tatur. Pilulae  meridie  assumptae  mox  per  os  ejec- 
tae fuerunt,  ideoque  jam  quinque  grana  calomela- 
nos decemque  aloes,  cras  primo  mane  repetenda, 
haustu  sennae  sulphatisque  magnesiae  successuro, 
devorare  jussus  est. 

Octob . 6°.  11.  a.  M.  Omnia  symptomata  ali- 
quantum exacerbantur.  Musculi  insigniter  vi 
externae  parent,  et  strabismus  oculi  dextri  auctus 
apparet,  qui  haud  secus  ac  sinister  motu  perpetuo, 
feroci,  et  abnormi,  convolvitur.  Motus,  nescio* 
quis,  capitis  retrorsum,  antrorsum  et  latera  ver- 

sus,  super  pulvinari  agitationes  rapidas  et  breves 
peragentis,  observatur,  et  jam  mihi  omni  sensu 
carere  videtur.  Paulo  post,  quum  sese  movere 
sensi,  ad  lectum  accessi,  et  aliquid  de  valetudinis 
conditione  interrogavi ; me  statim  agnovit,  et  se 
melius  sese  habere,  nullum  dolorem  in  capite, 
attamen  in  ventre  aliquem  sentire  affirmavit. 
Cum  tunc  calamum  in  manu  haberem,  eum  os- 
tentavi, nomenque  ejus  inquisivi ; virgultum  no- 
minavit; numisma  argenteum  nominandum  ob- 
tuli, at  frustum  stanni  vocavit ; graphii  thecae 
vero  nomen  verum  imposuit. 

Jam  panem  offerri  jussi,  et,  quod  mihi  mirum 
apparuit,  quiete  manu  accepit,  et  tranquille  et 
moderate  comedit;  denique  morbo,  praeter  stra- 
bismum,  vacuus  omnino  videbatur.  De  sensibus 
speciatim  interrogavi ; se  nonnunquam  quid  di- 
ceretur scire,  respondit ; susurro,  quoque  (matrem 
exaudire  nolens),  se  plerumque  sororem  circa  leC- 
tum  colludentem,  at  aliquando  quasi  emortuam, 
conspexisse  dixit. 

Pilulae  nullum  effectum  praestabant,  noctem  que 
inquietam  agebat ; pulsus  ad  97 ; calor  cutis  na- 
turalis ; lingua  munda  et  madida.  Enema  com- 

mune,  oleique  ricini  dosim,  per  os,  usurpandum 
praecepi. 

7.  p.  m.  In  priorem  conditionem,  postquam 
mane  accessi,  novies  vel  decies  relapsus  erat ; at 
jam  bene  intelligit,  responsionesque  rationi  con- 
venientes, quamvis  tarde,  reddit.  Artus  inferio- 
res adeo  rigide  porriguntur,  ut  summa  difficultate 
deflecti  queant ; at  vis  ad  eos  flectendos  admota, 
nullum  dolorem  aegrotanti  affert.  Rursus  cibum 
vehementer  corripit.  Praeter  enem  a oleumque 
ricini,  dosin  sulphatis  magnesiae  infusique  sennae 
assumpsit;  haec  vero  omnia  cathartica  tantum- 
modo unam  dejectionem  parcam  et  putrescentem 
deduxerunt.  Caput  dolore  liberum  est,  at  abdo- 
men adhuc  dolet ; pulsus  ad  96,  mollis  et  debilis ; 
lingua  ut  antea.  Haustus  sennae  et  sulph.  mag- 
nes. donec  alvus  levaretur,  repeti  mandatus  est. 

Octob.  7°.  11.  a.  m.  Noctem  inquietam,  ha- 
buit; circa  horam  mane  primam  convulsionibus 
correptus  est,  quae  ad  minutum  post  quartam 
trigesimam  usque  instabant,  per  quod  temporis 
spatium  tres  homines  eum  in  lecto  continere  vix 
poterant.  Sex  dejectiones  liquidas  per  noctem 
habuit.  Hoc  mane  plane  quietus  est,  et  respon- 
siones rationales  edit ; artus  tamen  adhuc  quam- 

cunque  flexuram  accipiant,  eandem  pertinaciter 
retinere  durant.  Appetitus  vorax  permanet, 
semperque  cibum  generis  diversi  avide  flagitat. 
Capite  raso,  vertici  emplastrum  vesicatorium, 
temporibusque  hirudines  duodecim,  apponi  prae- 
cepta sunt. 

7.  p.  m.  Pronus  jacet,  et  prse  dolore  vesicato- 
rio  capiti  apposito,  ut  opinor,  exorto,  clamat. 
Hirudines  non  bene  successerunt,  tres  enim  so- 
lummodo adhaeserunt.  Inter  horam  duodecimam 
et  primam,  alterum  paroxysmum,  qui  per  minuta 
horae  viginti  duravit,  per  quod  tempus  sensu  ca- 
ruit,  expertus  erat.  Fames  ejus  non  expleri  po- 
test ; subinde  artocreata  fructusque,  at  potum  raro, 
postulat.  Alvum  postquam  mane  vidi,  semel  de- 
jecit ; urina,  quae  limpida  et  pellucida  est,  libere 
redditur ; pulsus  ad  1 04,  mollis  et  vis  mediocris. 
Pilulas  aloeticas  hora  somni  assumpturus  erat. 

Oct.  8°.  Noctem  quietam  transegit,  et  hodie, 
se  melius,  tranquillum  jacentem  et  animi  faculta- 
tum compotem,  habere  videtur.  Non  usque  ad 
mane  cibum  rogavit,  et  moderate  et  e manibus 
suis  comedit.  Strabismus  in  melius  verti  appa- 
ret, at,  pariter  ac  cseterorum  musculorum  rigidi- 
tas, usque  adhuc  observari  potest.  Jam  vero,  etsi 

difficulter,  situm  cujusvis  corporis  partis  mutare 
valet.  Vesicatorium  suo  munere  bene  functum 
est ; unam  dejectionem  parcam  habuit ; pulsus  ad 
96,  mollis  et  vis  mediocris ; lingua  munda  et  ma- 
dida. Sex  drachmas  olei  ricini  statim  devorari 
praescripsi. 

3.  P.  M.  Oleum  ricini  duas  copiosissimas,  ster- 
coris colore  cineritio  indurati  et  foetidissimi,  dejec- 
tiones effecit. 

Tres  pilulae  aloeticae  ad  cubitum  sumendae  sunt. 

Octoh.  9°.  11.  a.  M.  Post  horam  secundam 
bene  dormivit,  at  convulsiones  semel  redierunt. 
Adhuc  artocreata  fructusque  desiderat,  sed  e ma- 
nibus suis,  et  modo  quo  decet,  assumit.  De  dy- 
suria queritur,  neque  urinam,  post  horam  heri 
quartam,  libere  reddidit,  quod  fortasse  vesicatorio 
attribui  potest.  Erectus  stare  nequit,  et,  nisi  sus- 
tineatur, statim  decidit ; iterum  alvum  deplevit ; 
pulsus  ad  95  durior ; calor  cutis  naturalis. 

Oleum  ricini  iterandum,  infusumque  lini  usita- 
tissimi libere  potandum. 

8.  p.  m.  Duas  ingentes  dejectiones,  iis  oleo 
ricin.  heri  effectis  similes,  habuit:  penitus  tran- 
quillus est,  et  sensibus  potitur.  Convalescere  vi- 
detur ; mens  autem  cogitationibus  de  sorore  mor- 


DE  CATALEPSIA. 


21 


i tua  adhuc  turbatur.  Illam  in  somnis  sibi  in  arca 
i ampla  apparuisse,  et  exinde  a homine  aligero 
sublimem  elatam  fuisse  affirmat.  Se  dolore  va- 
care, et  aliter  sese  bene  habere,  nuntiat.  Pulsus 
ad  86,  et  aequalis. 

Pilulae  repetendae,  hirudinesque  duodecim  ca- 
I piti  rursus  admovendae. 

Octob.  10°.— Nocte  haud  ita  molesta  fruitus 
est ; in  sedili  suo  vestitus  et  multo  sanior  est, 
musculorum  omnium  compos,  et  cum  auxilio  am- 
bulare pollet.  Tres  solum  ex  hirudinibus  adhae- 
serunt ; nullam  alvi  evacuationem,  quamvis  oleum 
ricini  primo  mane  sumpserit,  habuit ; pulsus  ad 
110,  parvus  et  acer. 

Sex  drachmae  olei  ricini  statim,  tresque  pilulae 
aloeticae  ad  cubitum  eunti  praecipiuntur. 

Octob.  11°. — Noctem  gratissimam  degit,  et  us- 
que ad  sanitatem  recuperandam  spectat.  Rigi- 
ditas musculorum  penitus  decessit,  nisi  in  oculo, 
ubi  adhuc  strabismus  perstat.  De  debilitate  tan- 
tummodo queritur  ; vultus  nihil  praeter  naturam 
ostendit ; tres  dejectiones  ingentes,  colore  meliore, 
et  minus  foetidas,  habuit ; appetitus  modicus  est, 
neque  cibi  peculiaris  desiderium  manet;  pulsus 
ad  92,  mollis  et  debilis. 

Sex  drachmas  olei  ricini  statim,  pilulaeque  aloe- 
ticae  ad  cubitum,  sumendae. 

Octob.  12°.— Nulla  Catalepsiae  symptomata  re- 
dierunt ; sed  debilissimus  est,  et  incessu  multum 
titubat;  appetitus  secundum  naturam  perstat; 
alvus,  post  dejectionem  hesternam  astricta;  pulsus 
ad  100,  debilis ; lingua  munda,  sed  albior. 

Dosis  olei  ricini  jam  memorata  statim,  tresque 
pilulae  aloeticae  vespere  repetendae.  Duo  cochlea- 
ria magna  plena  misturae  cinchonae  bis  die  su- 
menda. 

Octob.  13°.  Copiam  stercoris  quasi  coagulati 
et  fusco  colore,  et  magis  naturalis,  ingentem,  ite- 
rum dejecit.  Non  tam  bene  dormivit  ob  capitis 
dolorem,  at  morbo  liber  hodie  rursus  esse  videtur. 
Pilulae  nocte  hesterna  per  os  rejectae  fuerunt. 
Pulsus  ad  90  debilissimus,  aequalis  autem  ; lingua 
nitida. 

Cinchonae  mistura  continuanda;  tres  pilulae 
aloeticae  in  theriaca  nocte  devorandae,  et  primo 
mane  crastino  olei  ricini  dimidium  unciae. 

7.  p.  m.  Circa  meridiem  capitis  dolore  affectus 
est,  qui  ad  horam  secundam  perstabat,  ubi  con- 
vulsiones supervenerunt,  et  tres  homines  eum  in 
lecto  continere  vix  valebant.  Quicquid  accidit 

omnino  ignorat,  et  quatenus  mihi  cognoscendi  fa- 
cultas erat,  paroxysmus  aggressum  Hysteriae  re- 
fert. 

Cinchonae  misturam  praetermittere,  et  lotionem 
frigidam  ex  aceto  et  aqua  capiti  semper  admotam 
tenere  oportet.  ’ 

Octob.  140. — Nox  sine  convulsionibus  transiit, 
et  hodie  se  melius  habet,  jam  que  trans  conclave 
haud  ita  male  ambulare  potest.  Bis  faeces  alte 
coloratas  dejecit.  Appetitus  bonus  est,  et  nutri- 
menti partem  maximam  pulmentum  avenaceum 
panisque  constituunt. 

Lotio  continuari  debet ; tres  pilulae  nocte,  et 
sex  drachmae  oh  ricini  cras  mane,  ingerendae  sunt. 

Octob . 15°. — Bene  dormivit,  et  hodie  se  melius 
habet ; duas  dejectiones,  speciei  melioris,  habuit ; 
pulsus,  &c.  ut  antea. 

Pilulae  oleumque  ricini  iteranda. 

Octob.  16°. — Sub  noctem  paroxysmos  quinque 
intra  horae  spatium,  nullo  dolore  vel  alio  signo 
ullo  praemonente,  quatenus  cognosci  potuit,  passus 
est : postea  bene  dormivit,  neque  quicquam  mo- 
lestiae hodie  sentit.  Duas  dejectiones,  iis  jam  de- 
scriptis haud  absimiles,  habuit ; pulsus  ut  antea. 

Oleum  ricini  praetermittat,  et  duas  pilulas  ter 
die  sumat. 

gi  ■ ll  7 g | i I ■ V 

Octob.  17o.— Se  valetudine  perfecta  frui  asse- 
verat, et  ad  operandum  exire  vehementer  cupit. 
Rursus  faeces  copiosas  reddidit ; pulsus  ad  96 ; 
lingua  speciem  naturalem  habet;  vires  corporis 
augentur. 

Pilulae  tres  his  die  adhuc  usurpandae. 

Octob.  18°. — Convulsionibus  iterum  sub  nocte 
laboravit,  quae  fere  per  horam,  at  leniores,  persta- 
bant. Bis  alvum  copiose  deplevit ; se  sanum  om- 
nino hodie  mane  nuntiat.  Pulsus  ad  100,  plenior ; 
lingua  munda. 

Pilulae  repetantur. 

Octob . 19°. — Vires  usque  acquirit,  et  heri  in 
Prato  Regio  spatiatus  est.  Ad  opus  suum  redire 
permitti  valde  cupit.  Semel  alvum  plene  eva- 
cuavit. Pulsus  ad  100,  mollis  et  vis  optabilis; 
lingua  munda  et  madida. 

Octob.  20°. — Heri  iter  bis  mille  passuum  con- 
fecit; noctem  quietam  transegit;  convulsiones  post 
diem  hujus  mensis  septimum  decimum  minime 

redierunt.  Duas  dejectiones  plenas,  et  omni  modo 

■ * ; ■:  : 

saniores  reddidit;  pulsus  ad  100,  acrior;  lingua 
munda  et  madida. 

Olei  ricini  dosis  statim  sumenda,  pilulaeque  sex 
die,  duabus  vicibus,  devorandae. 

Octob.  21°. — Convulsionibus  per  noctem  im- 
munis erat ; nihil  omnino  conqueritur.  Heri  per 
horam  in  Prato  Pegio  ambulavit ; viresque  cor- 
poris multum  auctas  sentit.  Bis  stercus  copiosum 
et  sanum  ejicit. 

Pilulae  tres  mane,  et  totidem  nocte  repetantur. 

Jam  invisere  distuli,  neque  per  hebdomadam 
aegrum  conspexi ; tum  autem  illum  vires  et  sani- 
tatem paulatim  recipere,  et  uti  solebat  versari, 
certior  fiebam. 

Dubitationes  de  natura  morbi,  curatione  supra- 
dicta  adeo  feliciter  superati,  prolatum  iri  cognos- 
co ; nullum  enim  profecto  Catalepsiae  exemplum 
unquam  observatum  est,  quod  non  dubitationem, 
animis  eorum  praesertim  qui  nunquam  conspexe- 
rint, attulerit.  Hoc  igitur  praemetuens,  aegrum 
meum  quam  plurimis  medicis  ostentare  conatus 
sum;  inter  quos  erant  Doctores  Moncrieff,  et 
Carnegie,  Dominusque  Watson,  tres  ex  prae- 
fectis medicis  Dispensarii  supra  memorati,  qui 
omnes  eam  Catalepsiam  veram  auctorum  esse 
credidere. 

Quod  ad  curationem  attinet,  quam  in  parte 
dissertationis  priori  catharticam  tantummodo  esse 
monstravi,  objici  fortasse  potest,  hirudines  bis  ad- 
motas esse,  et  vesicatorium  unum  capiti  apposi- 
tum. Hirudinum,  autem,  tres  tantum  quoque 
tempore  inhaeserunt;  has  igitur  ad  curationem 
perficiendam  aliquid  contulisse,  vix  contendi  queat. 
Neque  profecto  vesicatorium  plurimum  valuisse, 
dicetur,  quum  multa  ex  indiciis  post  id  perman- 
sisse ; morbumque  aloe  oleoque  ricini  pertinaciter 
et  identidem  exhibitis  denuo  concessisse,  in  me- 
moriam revocamus. 

Eodem  tempore  quo  exemplum  Catalepsiae  su- 
pra descriptum, puellulam  circiter  annos  sex  natam 
chorea  laborantem  tractabam.  Eandem  medendi 
rationem  accurate,  eventu  felici  in  morbo  com- 
pescendo, persecutus  sum.  Per  sex  hebdomadas, 
vero,  forma  leniori  durabat,  quum  muneribus 
Dispensarii  functus,  aegram  aliis  tractandam  reli- 
qui : sed  quoniam  haec  puella  pedibus  nudis  spa- 
tiari, vitaeque  genus  male  institutum  sectari,  aeri- 
que vitiato  objici  permissa  est,  periculum  cura- 
tionis illius  aequum  factum  esse,  vix  dici  potest. 


finis. 


